Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Alberto Catalán Higueras jaunak egindako galderaren erantzuna, Foru Diputazioak emana, Tuterako larrialdietako ohiko zerbitzuko medikuntzako nahiz erizaintzako taldea indartzeari buruzkoa. Galdera 2018ko azaroaren 16ko 139. Nafarroako Parlamentuko Aldizkari Ofizialean argitaratu zen.

Iruñean, 2018ko abenduaren 12an

Lehendakaria: Ainhoa Aznárez Igarza

ERANTZUNA

Unión del Pueblo Navarro talde parlamentarioari atxikitako foru parlamentari Alberto Catalán Higueras jaunak idatziz erantzuteko galdera egin du (9-18-PES-00250), informazioa nahi baitu “Tuterako larrialdietako ohiko zerbitzuko medikuntzako nahiz erizaintzako taldea indartzeari buruz eta Tutera-Mendebaldea osasun etxeko larrialdietako zerbitzu normala ordezkatzeari dagokionez erabaki bat hartzeari buruz”. Honako hau da Nafarroako Gobernuko Osasuneko kontseilariaren erantzuna:

1.- Tuterako Osasun Barrutiak plan programatu bat badauka Tutera-Ekialdeko osasun etxean kokatutako Larrialdietako Zerbitzu Arrunta gertakari berezietarako indartzeari begira.

Horri dagokionez, zerbitzu hori osatzen duten profesionalen errefortzuak jartzen dira, batez ere, laguntza dela-eta presio handiena dagoen garaietan: Tuterako jaiak eta Eguberriak.

2.- Tuterako Osasun Barrutian, aurrez zehaztu den bezala, Larrialdietako Zerbitzu Arrunta Tutera-Ekialdeko osasun etxean kokatuta dago; hori dela eta, Tutera-Mendebaldeko osasun etxean ez dago larrialdietako zerbitzu arruntik.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2018ko abenduaren 10ean

Osasuneko kontseilaria: Fernando Domínguez Cunchillos